แจ้งปิดสะพานสมเด็จพระปิ่นเกล้า คืนวันเสาร์ที่ 24 สิงหาคมนี้ เพื่อทดสอบการรับน้ำหนักบรรทุก
แจ้งปิดสะพานสมเด็จพระปิ่นเกล้า คืนวันเสาร์ที่ 24 สิงหาคมนี้ เพื่อทดสอบการรับน้ำหนักบรรทุกนายกฤชเทพ สิมลี อธิบดีกรมทางหลวงชนบท เปิดเผยว่า กรมทางหลวงชนบท ได้ว่าจ้างสำนักงานศูนย์วิจัยและให้คำปรึกษาแห่งมหาวิทยาลัยธรรมศาสตร์ ดำเนินโครงการศึกษาแนวทางการบูรณะโครงสร้างสะพานสมเด็จพระปิ่นเกล้า เขตพระนคร เขตบางกอกน้อย กรุงเทพฯ ทั้งนี้ ในการดำเนินงานจำเป็นต้องปิดการจราจร เพื่อทดสอบน้ำหนักบรรทุกโครงสร้างสะพานสมเด็จพระปิ่นเกล้า ในคืนวันเสาร์ที่ 24 สิงหาคมนี้ ตั้งแต่เวลา 23.00 น. ถึงเวลา 05.00 น. ของวันอาทิตย์ที่ 25 สิงหาคม 2562 ประชาชนสามารถใช้เส้นทางผ่านสะพานพระราม 8 เป็นเส้นทางทดแทนได้จึงขอความร่วมมือประชาชน โปรดหลีกเลี่ยงเส้นทางการจราจรในวันและเวลาดังกล่าว